BOSNA I HERCEGOVINA FEDERACIJA BOSNE I HERCEGOVINE ZENIČKO-DOBOJSKI KANTON OPĆINA ZAVIDOVIĆI

OPĆINSKI NAČELNIK

Kabinet općinskog načelnika

Broj: 02-05-2856/18-AP-5

Datum: 13.11.2018. godine

PREDMET: Poziv na javnu raspravu po Nacrtu odluke o proglašenju Grada Zavidovići, dostavlja se

Općinsko vijeće Zavidovići na 26. sjednici održanoj 30.10.2018. godine, razmatralo je Nacrtu odluke o proglašenju Grada Zavidovići.

Tom prilikom Općinsko vijeće Zavidovići usvojilo je Nacrtu odluke o proglašenju Grada Zavidovići, te donijelo zaključak kojim se navedeni akt upućuje na javnu raspravu.

Svoje prijedloge, mišljenja i sugestije sva zainteresovana pravna i fizička lica mogu dostaviti pismeno, odnosno usmeno po Nacrta odluke o proglašenju Grada Zavidovići do 30.11.2018. godine.

Javna rasprava održat će se **27.11.2018. godine (UTORAK) u 11:00 sati** u Zavidovićima, ulica „Safvet bega Bašagića“ broj 9, 1. sprat zgrade Općine Zavidovići, Velika sala za sastanke.

Nakon provedene javne rasprave Kabinet općinskog načelnika dužan je na osnovu pismenih primjedbi, mišljenja i sugestija, sačiniti izvještaj o provedenoj javnoj raspravi, te isti dostaviti Općinskom načelniku i Općinskom vijeću Zavidovići.

Kabinet općinskog načelnika će prilikom utvrđivanja Prijedloga odluke o proglašenju Grada Zavidovići voditi računa o prijedlozima, mišljenjima i sugestijama iz javne rasprave i u obrazloženju akta navesti razloge zašto ne prihvata određene prijedloge, mišljenja i sugestije date u toku javne rasprave po nacrtu.

Tekst Nacrta odluke o proglašenju Grada Zavidovići može se preuzeti na službenoj stranici Općine Zavidovići [www.zavidovici.ba,](http://www.zavidovici.ba/) u kategoriji „JAVNE RASPRAVE“, ili u Kabinetu općinskog načelnika, zgrada Općine Zavidovići, treći sprat kancelariji 301-b.

NAPOMENA: Javna rasprava po Nacrtu odluke o proglašenju Grada Zavidovići zakazana za 26.11.2018. godine (PONEDJELJAK) u 11:00 sati se otkazuje zbog mogućnosti određivanja navedenog datuma kao neradni dan u povodu 25. novembra “Dan državnosti Bosne I Hercegovine”.

S poštovanjem.

Dostavljeno: SEKRETAR OPĆINSKOG

ORGANA DRŽAVNE SLUŽBE

1. Naslovu,
2. U spis. Nermin Čahtarević, dipl. pravnik

Općina Zavidovići, Ul. Safvet bega Bašagića bb. 72220 Zavidovići

tel: 032-878-314 centrala, fax: 032-868-230, [www.zavidovici.ba,](http://www.zavidovici.ba/) opcina.zavidovici@zavidovici.ba, opzdici@bih.net.ba